Előterjesztve: a Közoktatási, Közművelődési, Sport és

Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2022. április 28-i rendes ülésére**

**Tárgy:** Javaslat „Budapest Főváros II. Kerület Önkormányzatának Hajós Alfréd Sport Ösztöndíj” alapításáról és adományozásáról szóló 32/2019.(XII.20.) önkormányzati rendelete módosítására

Készítette …………………………………… Ötvös Zoltán

 osztályvezető s.k.

Egyeztetve: ……………………………………..Vargáné Luketics Gabriella

 igazgató s.k.

Látta: …………………………………… dr. Szalai Tibor jegyző

 ………………………………………… dr. Silye Tamás jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete 2019-ben Hajós Alfréd Sport Ösztöndíj-at alapított a tanulmányi kötelezettségek teljesítése mellett, a kiemelkedő sporttevékenységet nyújtó tanulók elismerése és ösztönzése érdekében.

**Az ösztöndíj célja**, hogy segítse a kerületben élő azon sportolók felkészülését és versenyeztetését, akik általános és középiskolában nappali tagozaton folytatják tanulmányaikat, és valamely olimpiai sportágban kiemelkedő eredményt értek el.

Az elmúlt két évben kiírt pályázatra 2020-ban 30 fő, 2021-ben 24 fő nyújtotta be a pályázatát. A pályázók számának csökkenését a veszélyhelyzet miatt elmaradt versenyek és eredmények indokolják. (Szülői jelzés alapján a Bizottság 2021-ben meghosszabbította a pályázat benyújtási határidejét, hogy az elmaradt, de későbbi időpontban megrendezett versenyen elért eredmény figyelembevételével, minél több fiatalnak legyen lehetősége pályázni.)

A benyújtott pályázatok alapján elmondhatjuk, hogy a pályázati feltételeknek megfelelő sporteredményeken túl, a fiatalok a napi 6-8 órás edzés mellett érik el a kiváló, jó tanulmányi eredményt, és az iskolai közösségi munkájuk is figyelemre méltó.

Jelen előterjesztésünkben a rendelet módosításával az ösztöndíj összegének emelésére - 200 eFt/főről 250 eFt/főre - teszünk javaslatot.

Az Önkormányzat 2022. évi költségvetése az ösztöndíj emelésére a fedezetet tartalmazza.

 Kérem a Tisztelt Képviselő-testületet az előterjesztés megtárgyalására és a rendelet módosítására.

 A rendelet módosítás elfogadásához minősített többségű szavazati arány szükséges.

**B u d a p e s t, 2022. április 19.**

  **dr. Varga Előd Bendegúz**

 alpolgármester

Budapest Főváros II. Kerületi Önkormányzat Képviselő-testületének /2022. ( . .) önkormányzati rendelete

„Budapest Főváros II. Kerület Önkormányzatának Hajós Alfréd Sport Ösztöndíj” alapításáról és adományozásáról szóló 32/2019. (XII. 20.) önkormányzati rendelet módosításáról

|  |  |
| --- | --- |
| Jelenlegi szövegezés | Javasolt módosítás |
|  | Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 17. pontjában foglalt feladatkörében eljárva a következőket rendeli el: |
| R. 2. § (3) bekezdés:„(3) A sport ösztöndíj tíz hónapra, az iskolaév időtartamára adományozható, amelynek összege 200 ezer Ft/fő. A megállapított sport ösztöndíj egy összegben kerül átutalásra.” | 1. §

A „Budapest Főváros II. Kerület Önkormányzatának Hajós Alfréd Sport Ösztöndíj” alapításáról és adományozásáról szóló 32/2019.(XII.20.) önkormányzati rendelet 2. § (3) bekezdése helyébe a következő rendelkezés lép:„(3) A sport ösztöndíj tíz hónapra, az iskolaév időtartamára adományozható, amelynek összege 250 ezer Ft/fő. A megállapított sport ösztöndíj egy összegben kerül átutalásra.” |
|  | 2. §Ez a rendelet a kihirdetését követő napon lép hatályba, és a kihirdetését követő második napon hatályát veszti. |

Budapest Főváros II. Kerületi Önkormányzat Képviselő-testületének /2022. ( . .) önkormányzati rendelete

„Budapest Főváros II. Kerület Önkormányzatának Hajós Alfréd Sport Ösztöndíj” alapításáról és adományozásáról szóló 32/2019. (XII. 20.) önkormányzati rendelet módosításáról

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 17. pontjában foglalt feladatkörében eljárva a következőket rendeli el:

1. §

A „Budapest Főváros II. Kerület Önkormányzatának Hajós Alfréd Sport Ösztöndíj” alapításáról és adományozásáról szóló 32/2019.(XII.20.) önkormányzati rendelet 2. § (3) bekezdése helyébe a következő rendelkezés lép:

„(3) A sport ösztöndíj tíz hónapra, az iskolaév időtartamára adományozható, amelynek összege 250 ezer Ft/fő. A megállapított sport ösztöndíj egy összegben kerül átutalásra.”

2. §

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| Őrsi Gergelypolgármester | dr. Szalai Tiborjegyző |

Általános indokolás

Budapest Főváros II. Kerület Önkormányzat Képviselő-testületének „Budapest Főváros II. Kerület Önkormányzatának Hajós Alfréd Sport Ösztöndíj” alapításáról és adományozásáról szóló 32/2019. (XII. 20.) önkormányzati rendelete felülvizsgálata vált szükségessé, a rendelet hatályba lépése óta eltelt időre figyelemmel.

A felülvizsgálat során megállapításra került, hogy a Hajós Alfréd Sport Ösztöndíj összegének megemelése szükséges.

Részletes indokolás

Az 1. §-hoz

A Hajós Alfréd Sport Ösztöndíj megemelt összegét állapítja meg.

A 2. §-hoz

Hatályba léptető és hatályon kívül helyező rendelkezéseket tartalmaz.